Ministru kabineta rīkojuma projekts

„Grozījumi Ministru kabineta 2011.gada 8.jūlija rīkojumā Nr.307

„Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai”” (turpmāk – MK rīkojuma projekts) sagatavots pamatojoties uz:* Valdības rīcības plāna (apstiprināts ar Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) pasākuma „Īstenot aktualizēto un pilnveidoto valsts programmu „Mantojums 2018” kultūras infrastruktūras uzlabošanai, nodrošinot nacionālās kultūras infrastruktūras saglabāšanu un attīstību” (pasākuma numurs 69.1) ietvaros Kultūras ministrijai (turpmāk – KM), Finanšu ministrijai (turpmāk – FM) (valsts akciju sabiedrībai „Valsts nekustamie īpašumi” (turpmāk – VNĪ)) doto uzdevumu nodrošināt Latvijas Okupācijas muzeja rekonstrukciju;
* Ministru kabineta 2016.gada 31.maija sēdes protokollēmuma (prot. Nr.26, 39.§) „Informatīvais ziņojums „Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta „Par vidēja termiņa budžeta 2017., 2018. un 2019.gadam” un likumprojekta „Par valsts budžetu 2017.gadam” izstrādes procesā”” (turpmāk – MK prot. Nr.26, 39.§) 5.3. apakšpunktu pārdalīt 2017. gadam Latvijas Okupācijas muzeja rekonstrukcijai apstiprināto finansējumu no FM budžeta uz budžeta resoru “74.Gadskārtējā valsts budžeta izpildes procesā pārdalāmais finansējums” un 6.7. apakšpunktu – FM (VNĪ) sagatavot un līdz 2016.gada 1.jūlijam iesniegt izskatīšanai Ministru kabinetā grozījumus Ministru kabineta 2011.gada 8.jūlija rīkojumā Nr.307 “Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai” (turpmāk – MK rīkojumu Nr.307), precizējot projekta realizācijas termiņu un ilgtermiņa saistības.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojumu Nr.307:1. Likumā „Par valsts budžetu 2016.gadam” un likumā „Par vidēja termiņa budžeta ietvaru 2016., 2017. un 2018.gadam” ir paredzēts finansējums:
* KM budžetā ilgtermiņa saistībām nekustamā īpašuma (nekustamā īpašuma kadastra Nr.0100 001 0095) Latviešu strēlnieku laukumā 1, Rīgā, uzturēšanas izdevumu segšanai 2017. gadā 21 423 *euro*, 2018. gadā 85 690 *euro* un tālākā laika posmā līdz projekta īstenošanai 1 606 687 e*uro*;

– FM budžetā ilgtermiņa saistībām kapitālieguldījumu izdevumu segšanai VNĪ, kas saistīti ar ēkas Latviešu strēlnieku laukumā 1, Rīgā (nekustamā īpašuma kadastra Nr. 0100 001 0095), pārbūvi, tai skaitā jaunas piebūves (Nākotnes nams) būvniecību (būvniecības I kārta), kā arī Padomju okupācijas upuru piemiņas memoriāla Latviešu strēlnieku laukumā, Rīgā, būvniecību (būvniecības II kārta) (projekta kods – CIS/FM/005), 2017. gadā 2 354 997 *euro*, 2018. gadā 2 354 997 *euro*, bet 2019. gadā 2 682 749 *euro*, kopā finansējums tiek paredzēts 7 392 743 *euro*.1. FM (VNĪ) dots uzdevums nodrošināt būvniecības I kārtas pabeigšanu līdz 2017.gada 30.septembrim, bet būvniecības II kārtas pabeigšanu līdz 2018.gada 30.martam.

Būvniecības I kārtas īstenošanaStarp VNĪ un SIA „Būvprojektu Vadība” 2013.gada 1.martā tika noslēgts Līgums Nr.21-13-10/402 par projektēšanas un autoruzraudzības veikšanu (objekts: Latvijas Okupācijas muzeja ēka Latviešu strēlnieku laukumā 1, Rīgā), kura ietvaros SIA „Būvprojektu Vadība” apņēmās izstrādāt Latvijas Okupācijas muzeja ēkas tehnisko projektu un iesniegt VNĪ. Ņemot vērā to, ka SIA „Būvprojektu Vadība” nepildīja līguma nosacījumus, VNĪ vienpusēji atkāpās no Līguma. 2014.gada 18.jūlijā tika noslēgts Līgums Nr.4-2-14-10/1719 ar SIA „5.IELA” (SIA „Būvprojektu vadība” apakšuzņēmējs) par tehniskā projekta izstrādi un autoruzraudzības veikšanu. 2015.gada 21.aprīlī VNĪ ar pieņemšanas un nodošanas aktu no SIA „5.iela” ir pieņēmusi tehnisko projektu un 2015.gada 20.aprīlī ar pieņemšanas un nodošanas aktu no SIA „VPM Latvia” ir pieņēmusi pozitīvu ekspertīzes atzinumu par tehnisko projektu. 2015.gada 11.maijā Rīgas pilsētas būvvaldē (turpmāk – Būvvalde) tika iesniegts būvniecības iesniegums ar lūgumu izsniegt būvatļauju ar projektēšanas nosacījumiem un veikt atzīmi par projektēšanas nosacījumu izpildi, kuram pievienots izstrādātais būvprojekts. Būvvalde ar 2015.gada 9.jūnija lēmumu Nr.BV-15-3500-ap pagarināja lēmuma pieņemšanas termiņu līdz 2015.gada 10.septembrim. VNĪ 2015.gada 10.septembrī saņēma Rīgas domes Pilsētas attīstības departamenta (turpmāk – RDPAD) lēmumu Nr.DA-15-4981-nd, kurā RDPAD nolēma pagarināt administratīvā akta izdošanas termiņu līdz 2016.gada 11.maijam. Ņemot vērā VNĪ 2015.gada 6.oktobrī Administratīvās rajona tiesas Rīgas tiesu namam iesniegto sūdzību par RDPAD 2015.gada 10.septembra lēmumu Nr.DA-15-4981-nd, Administratīvā rajona tiesa 2015.gada 25.novembrī pieņēma lēmumu atcelt RDPAD 2015.gada 10.septembra lēmumu Nr.DA-15-4981-nd un noteikt VNĪ būvniecības iesnieguma izskatīšanas un administratīvā akta izdošanas termiņu - 2016.gada 25.janvāris. Ņemot vērā noteikto termiņu, Būvvalde 2016.gada 20.janvārī pieņēma lēmumu Nr.BV-16-994-nd – atteikt izdot būvatļauju un atteikt veikt atzīmi par projektēšanas nosacījumu izpildi, jo Būvvaldes ieskatā nav izpildīti tās izvirzītie nosacījumi – iesniegts koriģēts būvprojekts, ņemot vērā 2015.gada 14.decembra publiskās diskusijas rezultātus, proti, būvprojektā veicot trīs izmaiņu risinājumus. Minēto Būvvaldes lēmumu VNĪ 2016.gada 26.februārī apstrīdēja RDPAD, lūdzot atcelt Būvvaldes pieņemto lēmumu un uzlikt par pienākumu Būvvaldei izdot būvatļauju. RDPAD ar 2016.gada 21.marta lēmumu Nr.DA-16-1830-nd pagarināja administratīvā akta izdošanas termiņu līdz 2016.gada 29.aprīlim un ar 2016.gada 29.aprīļa lēmumu Nr.DA-16-2688-nd būvniecības ieceri nodeva atkārtotai izvērtēšanai Būvvaldei atbilstoši lēmumā un tiesību aktos noteiktajam regulējumam. Būvvalde 2016.gada 20.maija vēstulē Nr.BV-16-6787-nd norādīja, ka, lai turpinātu izvērtēt būvniecības ieceri pēc būtības un izdot būvatļauju, veicot tajā atzīmi par projektēšanas nosacījumu izpildi, VNĪ ir jāiesniedz koriģēts būvprojekts. Turklāt papildus minētajām prasībām, koriģētais būvprojekts jāsaskaņo ar atbildīgajām institūcijām, kā arī jāveic pilna ekspertīze un jāsniedz jauns ēkas tehniskās apsekošanas atzinums. Iemesls – ēkā izcēlies ugunsgrēks, kur Būvvaldes ieskatā, radītie bojājumi varētu ietekmēt būvniecības ieceres risinājumus. Vienlaikus Būvvalde lūdza sniegt viedokli par VNĪ ieinteresētību būvprojekta koriģēšanā. VNĪ 2016.gada 27.maija vēstulē Būvvaldei norādīja, ka VNĪ kā būvniecības ieceres īstenotāja respektēs valdības iniciatīvu un Latvijas Okupācijas muzeja biedrības pausto viedokli, ka Saeimas virzītie grozījumi Latvijas Okupācijas muzeja likumā vislabāk nodrošinās savlaicīgu būvniecības ieceres tālākas īstenošanas attīstību, un virzīs būvniecības ieceres īstenošanu atbilstoši Saeimā virzītajiem grozījumiem Latvijas Okupācijas muzeja likumā. 2016.gada 19.maijā Saeimā 2.lasījumā pieņemts likumprojekts „Grozījumi Latvijas Okupācijas muzeja likumā” (Nr.516/Lp12; turpmāk Likumprojekts) un 2016.gada 16.jūnijā Izglītības, kultūras un zinātnes komisija pabeigusi skatīt priekšlikumus 3.lasījumam. Likumprojektā paredzēts noteikt, ka par Padomju okupācijas upuru piemiņas memoriāla kompleksa būvniecības procesa kontroli un tiesiskumu, pildot Būvniecības likuma 12.panta trešās daļas 1., 3., 4., 5., 5.2, 6., 9. un 10.punktā noteiktās būvvaldes funkcijas, un par informācijas pieejamību par būvniecības ieceri būvniecības informācijas sistēmā atbildīgā institūcija ir Vides aizsardzības un reģionālās attīstības ministrija (turpmāk – VARAM). Savukārt Padomju okupācijas upuru piemiņas memoriāla kompleksa būvdarbu kontroli un pieņemšanu ekspluatācijā veic Būvniecības valsts kontroles birojs. Padomju okupācijas upuru piemiņas memoriāla kompleksam paredzēts noteikt nacionālo interešu objekta statusu un noteikt būvniecības projekta (abu būvniecības kārtu) īstenošanas termiņu līdz 2018.gada 1.oktobrim. Tāpat Likumprojektā paredzēts, ka būves, kas uzceltas, īstenojot Padomju okupācijas memoriāla kompleksu, ir valsts īpašums, kas nostiprināms zemesgrāmatā uz valsts vārda FM personā.Būvniecības II kārtas īstenošana2007.gada 16.novembrī noslēdzās KM organizētais konkurss „Padomju okupācijas upuru piemiņas memoriāls”, kurā starp 55 iesniegtiem darbiem uzvarēja darbs „Vēsturiskā taktila”. 2009.gada 7.aprīlī Rīgas pilsētas būvvalde ir saskaņojusi skiču projektu (saskaņojuma Nr.587), ko izstrādājusi SIA „Taktila” saskaņā ar 2008.gada 9.oktobra līgumu par Padomju okupācijas upuru piemiņas memoriāla būvprojekta izstrādi (ar 2009.gada 29.jūnija vienošanos līguma darbība apturēta, ievērojot ekonomisko situāciju valstī un valsts budžeta samazināšanas politiku), un 2010.gada 13.aprīlī ir pieņemts Rīgas domes lēmums Nr.1246 „Par Latviešu strēlnieku laukuma teritorijas detālplānojuma apstiprināšanu”, kur detālplānojuma grafiskās daļas kartē paredzēts memoriāla izvietojums.Rīgas pilsētas būvvaldē 2009.gada 7.aprīlī saskaņotajam būvniecības II kārtas skiču projektam ir beidzies derīguma termiņš, taču tajā ietvertie risinājumi tiks ņemti par pamatu būvprojekta minimālā sastāvā izstrādei. Šobrīd norit sarunu procedūra ar SIA „Taktila”, lai vienotos par 2008.gada 9.oktobra līguma darbības atjaunošanu (Iepirkumu uzraudzības birojs 2014.gada 15.decembra vēstulē Nr.2-3/3842 ir saskaņojis sarunu procedūras veikšanu). Pārrunu rezultātā starp VNĪ un SIA „Taktila” ir precizētas izmaksas un veicamais darbs, tajā skaitā būvprojekta izstrādes un autoruzraudzības izmaksas, un pakalpojuma - mākslas darba realizācijas un autoratlīdzības – autorhonorāra izmaksas. 2016.gada 3.martā saņemta Iepirkumu uzraudzības biroja atļauja līguma slēgšanai, akceptējot sarunu procedūras laikā precizēto darba apjomu un izmaksas.Padomju okupācijas upuru piemiņas memoriālu paredzēts izvietot uz Latvijas valstij FM personā piederošās zemes vienības Latviešu Strēlnieku laukumā 1, Rīgā (nekustamā īpašuma kadastra numurs 0100 001 0095) daļas, un uz Rīgas pilsētas pašvaldībai piederošās zemes vienības (nekustamā īpašuma kadastra numurs 0100 001 0108) Latviešu Strēlnieku laukumā 3, Rīgā, daļas. Memoriālu nav iespējams izvietot vienā no zemes vienībām - vai nu tikai valstij piederošajā vai tikai Rīgas pilsētas pašvaldībai piederošajā zemes vienībā, nezaudējot tā māksliniecisko ideju un tā novietojuma proporcijas apkārtējās vides kontekstā. Rīgas domes 2006.gada 7.februāra saistošo noteikumu Nr.38 „Rīgas vēsturiskā centra un tā aizsardzības zonas teritorijas izmantošanas un apbūves noteikumi” (Rīgas domes 2013.gada 18.jūnija saistošo noteikumu Nr.220 redakcijā) 277.punktā noteikts, ka „nevienas būves daļas projekcija uz zemes nedrīkst izvirzīties ārpus šīs būves zemesgabala robežas”, līdz ar to patapinājuma līguma slēgšana ar Rīgas pilsētas pašvaldību, kas paredzēta Rīgas domes 2009.gada 12.maijā lēmumā Nr.5127 „Par Rīgas pilsētas pašvaldībai piederošā zemesgabala Rīgā, Grēcinieku ielā, 11.novembra krastmalā, Kaļķu ielā daļas (kadastra apzīmējums 0100 001 0108 8004) nodošanu patapinājumā” un MK rīkojuma Nr.307 3.2.2.apakšpunktā, neatrisinās situāciju saistībā ar memoriāla realizācijai nepieciešamo zemes vienību. Ņemot vērā minēto, risināms jautājums par Rīgas pilsētas pašvaldībai piederošās zemes vienības sadali un memoriāla būvniecībai nepieciešamās zemes vienības daļas pārņemšanu valsts īpašumā. Rīgas pilsētas pašvaldībai piederošās zemes vienības sadales un memoriāla būvniecībai nepieciešamās nodalītās zemes vienības daļas pārņemšana valsts īpašumā ir būtiska arī sakarā ar grozījumiem Civillikumā (ar kuriem likuma trešā daļa „Lietu tiesības” papildināta ar jaunu nodaļu „Apbūves tiesības”, kas stāsies spēkā 2017.gada 1.janvārī) un grozījumiem likumā „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību”. Tie paredz, ka būves kā patstāvīgus īpašuma objektus varēs būvēt vienīgi, ja līgums par zemes nomu (patapinājuma līgums), kurā ir paredzētas nomnieka (patapinājuma ņēmēja) tiesības celt uz iznomātās (patapinātās) zemes ēku (būvi) kā patstāvīgu īpašuma objektu, noslēgts un saņemta būvatļauja būvniecību regulējošos normatīvajos aktos noteiktajā kārtībā līdz 2017.gada 1.janvārim. Pēc Valsts kultūras pieminekļu aizsardzības inspekcijas (turpmāk – VKPAI) ierosinājuma, Rīgas vēsturiskā centra Saglabāšanas un attīstības padome 2016.gada 2.marta 268.sēdē izskatīja priekšlikumus zemes vienību iespējamai sadalei un robežu korekcijām memoriāla īstenošanai un konceptuāli atbalstīja robežu pārkārtošanas iespēju memoriāla īstenošanai nepieciešamajā lielumā. VKPAI 2016.gada 10.marta vēstulē Nr.06-011754 informēja VNĪ, ka, balstoties uz Rīgas vēsturiskā centra Saglabāšanas un attīstības padomes 2016.gada 2.marta 268.sēdē pieņemto lēmumu, atbalsta vienotas zemes vienības izveidi Memoriāla īstenošanai, pievienojot Rīgas pilsētas pašvaldībai piederošās zemes vienības daļu valstij piederošajai zemes vienībai. Lai risinātu jautājumu par vienotas zemes vienības izveidi, VNĪ lūgusi Rīgas domi pieņemt lēmumu par zemes vienību robežu korekciju, no Rīgas pilsētas pašvaldībai piederošās zemes vienības nodalot daļu, kas nepieciešama memoriāla izveidei, tās tālākai pievienošanai valstij piederošajai zemes vienībai. Rīgas pilsētas būvvaldes padomes 2016.gada 16.jūnija sēdē pieņemts lēmums atbalstīt Rīgas pilsētas pašvaldībai piederošās zemes vienības (nekustamā īpašuma kadastra numurs 0100 001 0108) Latviešu Strēlnieku laukumā 3, Rīgā, sadali. Ņemot vērā minēto, FM ir sagatavojusi priekšlikumus Ministru kabinetam par abu būvniecības kārtu būvniecības darbu pabeigšanas termiņa precizēšanu atbilstoši Likumprojektā paredzētajam, FM budžetā paredzamā finansējuma kapitālieguldījumu izdevumu segšanai VNĪ, kas saistīti ar Latvijas Okupācijas muzeja būvniecību, sadalījuma pa gadiem precizēšanu un KM budžetā ilgtermiņa saistībās paredzētā finansējuma uzturēšanas izdevumu segšanai sadalījuma pa gadiem precizēšanu, kā arī uzdevuma precizēšanu attiecībā uz jautājuma risināšanu par Padomju okupācijas upuru piemiņas memoriāla būvniecībai nepieciešamo zemes vienību. Precizētā naudas plūsma pa gadiem:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.p.k. | Pārskata periods (gads) | FM finansējums kapitālieguldījumiem  | KM finansējums uzturēšanas izdevumu segšanai VNĪ  | KOPĀ: | Izmaiņas+/- | FM finansējums kapitālieguldījumiem  | KM finansējums uzturēšanas izdevumu segšanai VNĪ  | KOPĀ: |
| *1.* | *2.* | *3.* | *4.* | *5.=3.+4.* | *6.=5.-9.* | *7.* | *8.* | *9.=7.+8.* |
| 1 | 2017 | 2 354 997 | 21 423 | 2 376 420 | 2 376 420 | 0 |   | 0 |
| 2 | 2018 | 2 354 997 | 85 690 | 2 440 687 | -3 077 192 | 5 496 456 | 21 423 | 5 517 879 |
| 3 | 2019 | 2 682 749 | 85 690 | 2 768 439 | 786 462 | 1 896 287 | 85 690 | 1 981 977 |
| **KOPĀ:** | **7 392 743** | **192 803** | **7 585 546** | **85 690** | **7 392 743** | **107 113** | **7 499 856** |

Atbilstoši MK prot. Nr.26, 39.§ 5.3. apakšpunktā noteiktajam 2017.gadā finansējums Latvijas Okupācijas muzeja būvniecībai (projekta kods CIS/FM/005) 2 354 997 *euro* tiek pārdalīts uz budžeta resoru “74.Gadskārtējā valsts budžeta izpildes procesā pārdalāmais finansējums”. 2018.gadā finansējumu Latvijas Okupācijas muzeja būvniecībai (projekta kods CIS/FM/005) plānots palielināt par 3 141 459 *euro*, tajā skaitā par 2017.gadā uz budžeta resoru “74.Gadskārtējā valsts budžeta izpildes procesā pārdalāmais finansējums” pārdalīto finansējuma apmēru 2 354 997 *euro* un no Konventa būvniecības projekta (projekta kods CIS/FM/006) pārdalīto finansējumu 786 462 *euro*.2019.gadā finansējumu Latvijas Okupācijas muzeja būvniecībai (projekta kods CIS/FM/005) plānots samazināt par 786 462 *euro* un pārdalītKM budžetam Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ.Sakarā ar to, ka tiek precizēts būvniecības pabeigšanas termiņš abām kārtām līdz 2018.gada 1.oktobrim, tiek ierosināts precizēt ilgtermiņa saistības nekustamā īpašuma (nekustamā īpašuma kadastra Nr. 0100 001 0095) Latviešu strēlnieku laukumā 1, Rīgā, uzturēšanas izdevumu segšanai VNĪ, paredzot tās sākot no 2018. gada 2.oktobra. Līdz ar to ir sagatavots priekšlikums par minēto izdevumu pārdalīšanu, tajā skaitā 2017.gadā par 21 423 *euro* pārdalīšanu Aizsardzības ministrijai Priekšpils nomas maksas izdevumu segšanai VNĪ, bet 2018.gadā par 64 267 *euro* pārdalīšanu KM Muzeju krātuvju kompleksa Pulka ielā 8, Rīgā, nomas maksas izdevumu segšanai nepieciešamā finansējuma nodrošināšanai.MK rīkojuma projekta tiesiskā regulējuma mērķis un būtība:– svītrot 1.2 punktu un papildināt rīkojumu ar 1.3 punktu, precizējot KM budžetā ilgtermiņa saistības nekustamā īpašuma (nekustamā īpašuma kadastra Nr. 0100 001 0095) Latviešu strēlnieku laukumā 1, Rīgā, uzturēšanas izdevumu segšanai VNĪ 2018. gadā 21 423 *euro*, turpmākajā laikposmā 1 692 377 *euro* (no 2019. gada līdz 2037. gadam (ieskaitot) 85 690 *euro* katru gadu, 2038. gadā 64 267 *euro*);– svītrot 2.1 punktu un papildināt rīkojumu ar 2.2 punktu nosakot uzdevumu FM, sagatavojot priekšlikumus likumprojektam „Par vidēja termiņa budžeta ietvaru 2017., 2018. un 2019. gadam” un likumprojektam „Par valsts budžetu 2017. gadam”, paredzēt ilgtermiņa saistības kapitālieguldījumu izdevumu segšanai VNĪ, kas saistīti ar abu kārtu būvniecību, 2018. gadā 5 496 456 *euro* un 2019. gadā 1 896 287 *euro*, kopā 2018. − 2019. gadā finansējums tiek paredzēts 7 392 743 *euro*;– noteikt abu kārtu būvniecības darbu pabeigšanas termiņu līdz 2018.gada 1.oktobrim, kā arī uzdot FM uzdevumu risināt jautājumu ar Rīgas pilsētas pašvaldību par tai piederošās zemes vienības Latviešu Strēlnieku laukumā 3, Rīgā (nekustamā īpašuma kadastra Nr.0100 001 0108), daļas, kas nepieciešama Padomju okupācijas upuru piemiņas memoriāla būvniecībai, nodalīšanu atsevišķā nekustamajā īpašumā un pārņemšanu bez atlīdzības valsts īpašumā;– 4.1.apakšpunktā precizēta atsauce uz 2.2 punktu un 5.punktā precizēta atsauce uz 1.3 punktu. Vienlaikus ir sagatavots Ministru kabineta sēdes protokollēmuma projekts, kas paredz: – pieņemt zināšanai, ka FM atbilstoši MK prot. Nr.26, 39.§ 5.3. apakšpunktā noteiktajam samazināti bāzes izdevumi 2017.gadam par 2 354 997 *euro* un pārdalīti uz budžeta resoru “74.Gadskārtējā valsts budžeta izpildes procesā pārdalāmais finansējums”;* FM precizēt izdevumus 2018.gadam un 2019.gadam, lai nodrošinātu finansējumu FM budžetā Padomju okupācijas upuru piemiņas memoriāla kompleksa būvniecībai (projekta kods – CIS/FM/005);

– atļaut KM precizēt izdevumus 2017. un 2018.gadam, lai nodrošinātu finansējumu KM budžetā nekustamā īpašuma Latviešu strēlnieku laukumā 1, Rīgā uzturēšanas izdevumiem VNĪ.Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017.g. | 2018.g. | 2019.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 5 496 456 | 1 896 287 |
| 2.1. valsts pamatbudžets | 0 | 0 | 0 | 5 496 456 | 1 896 287 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -5 496 456 | -1 896 287 |
| 3.1. valsts pamatbudžets | 0 | 0 | 0 | -5 496 456 | -1 896 287 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | -5 496 456 | -1 896 287 |
| 5.1. valsts pamatbudžets | 0 | 0 | -5 496 456 | -1 896 287 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informāciju par finansējuma izmaiņām MK rīkojuma Nr. 307 īstenošanai skatīt anotācijas I. sadaļas 2. punktā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojumu Ministru kabinetā jāizskata vienlaicīgi ar:* Ministru kabineta rīkojuma projektu „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai””;
* Ministru kabineta rīkojuma projektu „Grozījumi Ministru kabineta 2014. gada 3. novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””.
 |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ), VARAM un KM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministre D. Reizniece-Ozola

05.08.2016. 13:17

2902

A.Gulbe

67024698, aiga.gulbe@vni.lv